תקנות המאבק בטרור (ניהול רכוש שנתפס ושחולט)

{{ח:התחלה}}
{{ח:כותרת|תקנות המאבק בטרור (ניהול רכוש שנתפס ושחולט), התשע״ז–2017}}

{{ח:פתיח-התחלה}}
{{ח:תיבה|ק״ת תשע״ז, 1390|תקנות המאבק בטרור (ניהול רכוש שנתפס ושחולט)|https://olaw.org.il/takanot/takanot-7842.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המאבק בטרור#סעיף 97|סעיף 97(א)(2)}} {{ח:חיצוני|חוק המאבק בטרור|לחוק המאבק בטרור, התשע״ו–2016}} (להלן – החוק), בהסכמת שר האוצר ובאישור ועדת החוקה חוק ומשפט של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”האפוטרופוס הכללי“ – יחידת החילוט באפוטרופוס הכללי;
{{ח:ת|סוג=הגדרה}} ”הגורם הממונה“ – עובד בכיר במשרד הביטחון ששר הביטחון מינה אותו לעניין תקנות אלה;
{{ח:ת|סוג=הגדרה}} ”החשב הכללי“ – החשב הכללי במשרד האוצר או מי מטעמו;
{{ח:ת|סוג=הגדרה}} ”צו חילוט“ – צו בית משפט לחילוט רכוש שניתן מכוח {{ח:חיצוני|חוק המאבק בטרור#סעיף 53|סעיף 53 לחוק}} או צו של שר הביטחון לחילוט רכוש שניתן מכוח {{ח:חיצוני|חוק המאבק בטרור#סעיף 66|סעיף 66 לחוק}};
{{ח:ת|סוג=הגדרה}} ”צו תפיסה“ – צו זמני לתפיסת רכוש שניתן על ידי בית משפט מכוח {{ח:חיצוני|חוק המאבק בטרור#סעיף 53|סעיף 53 לחוק}}, או צו תפיסה מינהלי כמשמעותו {{ח:חיצוני|חוק המאבק בטרור#סעיף 56|בסעיף 56(א) לחוק}} שניתן על ידי שר הביטחון;
{{ח:ת|סוג=הגדרה}} ”רכוש בניהול זמני“ – רכוש שתפס האפוטרופוס הכללי או שהועבר לניהולו מכוח צו תפיסה, או רכוש שנתפס מכוח הוראות {{ח:חיצוני|חוק המאבק בטרור|החוק}} וטרם ניתן לגביו צו תפיסה.

{{ח:סעיף|2|מסירת צו תפיסה או צו חילוט לאפוטרופוס הכללי}}
{{ח:תת|(א)}} צו תפיסה או צו חילוט, וכן צו המתקן או המבטל את אחד מאלה, יומצאו לאפוטרופוס הכללי על ידי התובע או שוטר, כמשמעותו {{ח:חיצוני|פקודת סדר הדין הפלילי (מעצר וחיפוש)#סעיף 34|בסעיף 34 לפקודת סדר הדין הפלילי (מעצר וחיפוש) [נוסח חדש], התשכ״ט–1969}} (להלן – פקודת סדר הדין {{ח:הערה|[צ״ל: הפלילי])}}, שלבקשתו ניתן הצו, ולעניין צו של שר הביטחון – על ידי הגורם הממונה, בציון תקופת תוקפו של הצו.
{{ח:תת|(ב)}} חל שינוי בתקופת תוקפו של הצו, לפי החלטת בית משפט או בהתאם להוראות {{ח:חיצוני|חוק המאבק בטרור#סעיף 58|סעיף 58 לחוק}}, יודיע על כך התובע, שוטר כאמור בתקנת משנה (א) או הגורם הממונה לפי העניין, לאפוטרופוס הכללי.

{{ח:סעיף|3|רישום רכוש שנמסר לניהול}}
{{ח:ת}} האפוטרופוס הכללי ירשום לגבי רכוש שקיבל לניהולו מכוח הוראות {{ח:חיצוני|חוק המאבק בטרור|החוק}}, את הפרטים המפורטים להלן:
{{ח:תת|(1)}} לגבי רכוש שניתן לגביו צו תפיסה או צו חילוט – מספר התיק בבית המשפט שנתן את הצו או מספר האסמכתה לצו המינהלי של שר הביטחון בדבר תפיסת הרכוש או חילוטו, לפי העניין, זהות נותן הצו ופירוט טיבו של הצו שניתן;
{{ח:תת|(2)}} תאריך מתן צו התפיסה או צו החילוט ומשך תוקפו של הצו, ולגבי רכוש שטרם ניתן לגביו צו – תאריך תפיסת הרכוש;
{{ח:תת|(3)}} שמות הצדדים, פרטי זיהוי בעל הרכוש, המחזיק ברכוש, והטוען לזכות ברכוש – הכול ככל שהם ידועים;
{{ח:תת|(4)}} פרטי זיהוי הרכוש, מקום הרכוש והשימוש הנוכחי בו;
{{ח:תת|(5)}} הערכת שוויו של הרכוש;
{{ח:תת|(6)}} כל פרט אחר בנוגע לרכוש, המפורט בצו והנוגע לעניין.

{{ח:סעיף|4|ניהול רכוש בניהול זמני}}
{{ח:תת|(א)}} רכוש בניהול זמני ינוהל באופן סביר על ידי האפוטרופוס הכללי במטרה לשמור על ערכו, ובכלל זה בדרך של מכירת נכס לפי הוראות בית משפט, בהתאם {{ח:חיצוני|פקודת סדר הדין הפלילי (מעצר וחיפוש)#סעיף 38|לסעיף 38 רישה לפקודת סדר הדין הפלילי}}, בשינויים המחויבים, לרבות מכירת הנכס בשל עלויות אחזקתו.
{{ח:תת|(ב)}} ציווה בית המשפט על העמדת אמצעי מחיה סבירים מתוך רכוש בניהול זמני בהתאם לסמכותו מכוח הוראות {{ח:חיצוני|פקודת הסמים המסוכנים#סעיף 36ג|סעיף 36ג(ב) לפקודת הסמים המסוכנים [נוסח חדש], התשל״ג–1973}}, או הורה שר הביטחון כאמור בהתאם לסמכותו מכוח הוראות {{ח:חיצוני|חוק המאבק בטרור#סעיף 60|סעיף 60 לחוק}}, יעבירם האפוטרופוס הכללי מתוך הרכוש שנתפס.

{{ח:סעיף|5|ניהול רכוש שניתן לגביו צו חילוט}}
{{ח:תת|(א)}} האפוטרופוס הכללי יפעל למימוש רכוש שניתן לגביו צו חילוט חלוט, ולהעברת תמורתו לאוצר המדינה.
{{ח:תת|(ב)}} עד למימוש הרכוש כאמור בתקנת משנה (א), או עד להפיכת הצו לחלוט, ינהל האפוטרופוס הכללי את הרכוש באופן העשוי להועיל למימושו, ולעניין צו שאינו חלוט, רשאי הוא לממשו בהוראת בית המשפט, לפי {{ח:חיצוני|פקודת סדר הדין הפלילי (מעצר וחיפוש)#סעיף 34|סעיף 34 לפקודת סדר הדין הפלילי}}, בשינויים המחויבים.

{{ח:סעיף|6|הודעה לחשב הכללי על חילוט רכוש שהוא נכס מקרקעין}}
{{ח:תת|(א)}} היה רכוש שלגביו ניתן צו חילוט נכס מקרקעין, יודיע האפוטרופוס הכללי לחשב הכללי על מתן צו החילוט.
{{ח:תת|(ב)}} בטרם יממש רכוש שהוא נכס מקרקעין, יודיע האפוטרופוס הכללי לחשב הכללי על הכוונה לממש את הנכס.
{{ח:תת|(ג)}} החשב הכללי רשאי לדרוש מן האפוטרופוס הכללי להעביר אליו את נכס המקרקעין; החשב הכללי ימסור את דרישתו בתוך תקופה שתחילתה במועד מסירת ההודעה לפי תקנת משנה (א) וסיומה תשעים ימים ממועד מסירת ההודעה לפי תקנת משנה (ב).
{{ח:תת|(ד)}} לא דרש החשב הכללי כאמור בתקנת משנה (ג), או שהודיע כי אין בכוונתו לקבל את הנכס, יממש האפוטרופוס את נכס המקרקעין ויעביר את תמורתו לאוצר המדינה.
{{ח:תת|(ה)}} התגלתה מניעה למימוש נכס מקרקעין שלגביו ניתן צו חילוט, ימסור האפוטרופוס הכללי הודעה על כך לחשב הכללי לצורך קבלת הוראות, לרבות בדבר עשיית שימוש בנכס לצורכי ציבור.

{{ח:סעיף|7|הוראות לביצוע התפקיד}}
{{ח:ת}} בביצוע תפקידו של האפוטרופוס הכללי לפי תקנות אלה יחולו {{ח:חיצוני|חוק האפוטרופוס הכללי#סעיף 4|סעיפים 4}}, {{ח:חיצוני|חוק האפוטרופוס הכללי#סעיף 10|10}}, {{ח:חיצוני|חוק האפוטרופוס הכללי#סעיף 11|11}}, {{ח:חיצוני|חוק האפוטרופוס הכללי#סעיף 13|13}}, {{ח:חיצוני|חוק האפוטרופוס הכללי#סעיף 14|14}} – לעניין מתן הוראות לאפוטרופוס הכללי על ידי בית המשפט בנוגע למילוי תפקידו, {{ח:חיצוני|חוק האפוטרופוס הכללי#סעיף 16|16}}, {{ח:חיצוני|חוק האפוטרופוס הכללי#סעיף 17|17}} {{ח:חיצוני|חוק האפוטרופוס הכללי#סעיף 19|ו־19 לחוק האפוטרופוס הכללי, התשל״ח–1978}}, בשינויים המחויבים לפי העניין.

{{ח:סעיף|8|שכר ניהול ומימוש}}
{{ח:תת|(א)}} שכר הניהול של האפוטרופוס הכללי בעד ניהול רכוש לפי תקנות אלה יהיה –
{{ח:תתת|(1)}} חמישה אחוזים משוויו הכולל של הרכוש, והוא ייגבה עם קבלתו לניהול בידי האפוטרופוס הכללי או עם מימושו; ואולם אם הוחזר רכוש בניהול זמני למי שממנו נתפס, לא ייגבה שכר לפי פסקה זו בעד ניהולו;
{{ח:תתת|(2)}} שכר שנתי של חצי אחוז מערך הכספים שהושקעו על ידי האפוטרופוס הכללי.
{{ח:תת|(ב)}} שכר האפוטרופוס הכללי בעד ביצוע עסקה במקרקעין על ידו יהיה שלושה אחוזים מן התמורה; שכר זה ייגבה בתום ביצוע העסקה.

{{ח:סעיף|9|צו להחזרת רכוש או תשלום}}
{{ח:ת}} ציווה בית המשפט על החזרת רכוש המנוהל על ידי האפוטרופוס הכללי לפי תקנות אלה, או על תשלום בשל ביטול צו חילוט או תיקונו, או ביטל שר הביטחון את צו התפיסה, כולו או חלקו, יחזיר האפוטרופוס הכללי את הרכוש התפוס לזכאי על פי הצו, או יעביר לו את התשלום כאמור בהתאם להוראת בית המשפט או שר הביטחון, לפי העניין.

{{ח:סעיף|10|קרן שמורה}}
{{ח:תת|(א)}} לשם ביצוע תפקידו של האפוטרופוס הכללי לפי תקנות אלה, ובכלל זה ביצוע תשלומים בעד פעולות התפיסה, הניהול, החילוט והמימוש, או החזרת רכוש, ישמור האפוטרופוס הכללי בידיו מתוך כלל הרכוש המחולט לפי {{ח:חיצוני|חוק המאבק בטרור|החוק}} סכום במזומנים שלא יפחת מ־2,000,000 שקלים חדשים (להלן – קרן שמורה); כספים שהופקדו מעל יתרה זו יועברו בתום כל שנת כספים לאוצר המדינה בהתאם לתקנות אלה.
{{ח:תת|(ב)}} החשב הכללי רשאי לבצע ביקורת כספית אחת לתקופה בהתאם לשיקול דעתו ובתיאום עם האפוטרופוס הכללי.

{{ח:סעיף|11|דיווח}}
{{ח:תת|(א)}} בתום כל שנת כספים, החל מתום שנת הכספים 2018, יעביר האפוטרופוס הכללי דיווח לחשב הכללי על רכוש שמומש ועל רכוש שחולט ולא מומש לפי תקנות אלה, הסכומים שהועברו לאוצר המדינה ונכסי מקרקעין שהועברו לפי {{ח:פנימי|סעיף 6|תקנה 6}} באותה שנה.
{{ח:תת|(ב)}} אחת לשנה, או במועד אחר שיקבע הגורם הממונה בתיאום עם האפוטרופוס הכללי, יעביר האפוטרופוס הכללי דיווח לגורם הממונה על רכוש שנתפס ורכוש שחולט לפי הוראות {{ח:חיצוני|חוק המאבק בטרור#פרק ה סימן ב|סימן ב׳ לפרק ה׳ בחוק}}, בחלוקה לפי הצווים שמכוחם נתפס הרכוש או חולט.

{{ח:חתימות|כ״ב בתמוז התשע״ז (16 ביולי 2017)}}
* '''איילת שקד'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]